Document ID: /roh_data/filtered/swiss_laws_in_ROHinterleaved.jsonl.gz/23953

This text was translated from EN into Rumantsch Grischun.

Documents that identify the accused may be retained outside the case file and, in the event of a reasonable suspicion that a new offence has been committed, may also be used:a.until the expiry the time limits for the deletion of DNA profiles in accordance with Articles 16–18 of the DNA Profiles Act of 20 June 2003; orb. in the event of a conviction for a contravention: for five years from the date of the judgment, provided the judgment is final. Documents identifying persons other than the accused must be destroyed as soon as the proceedings against the accused have been concluded or abandoned or it has been decided not to bring proceedings. If it becomes clear before the expiry of the time limits under paragraph 1 that there is no longer any interest in retaining or using the identifying documents, they shall be destroyed. Amended by Annex 1 No 5 of the Criminal Records Register Act of 17 June 2016, in force since 23 Jan. 2023 (AS 2022 600; BBl 2014 5713). SR 363 Amended by Annex 1 No 2 of the FA of 17 Dec. 2021, in force since 1 Aug. 2023  (AS 2023 309; BBl 2021 44).

Documents dal servetsch d’identificaziun davart la persuna inculpada dastgan vegnir conservads ordaifer il dossier d’actas e dastgan vegnir duvrads, sch’igl exista in suspect suffizient che la persuna commettia in nov delict:a. fin a la scadenza dals termins per stizzar ils profils dal DNA tenor ils artitgels 16–18 da la Lescha dals 20 da zercladur 2003 davart ils profils dal DNA; ub. en cas d’ina condemnaziun pervia d’in surpassament: durant 5 onns a partir da la data da la sentenzia, sche quella ha survegnì forza legala. Documents dal servetsch d’identificaziun davart persunas betg inculpadas ston vegnir destruids, uschespert che la procedura cunter la persuna inculpada è terminada u sistida ubain uschespert ch’igl è vegnì decidì da betg avrir la procedura. Sche l’interess da conservar u da duvrar ils documents dal servetsch d’identificaziun n’è evidentamain betg pli avant maun avant la scadenza dals termins tenor l’alinea 1, ston els vegnir destruids. Versiun tenor la cifra 5 da l’agiunta 1 da la LF dals 17 da zer. 2016 davart il register penal, en vigur dapi ils 23 da schan. 2023 (AS 2022 600; BBl 2014 5713). SR 363 Versiun tenor la cifra 2 da l’agiunta 1 da la LF dals 17 da dec. 2021, en vigur dapi il 1. d’avust 2023 (AS 2023 309; BBl 2021 44).